iyan ay si bb. pascuala pintor na sumulat ng nobelang tagumpay ng api na siyang unang aklat na pinalabas ng lupon ng mga manunulat. kung ano ang tagumpay ng api ang isang liham ni. aurelio tolentino ang dapat sumagot: bb. pascuala pintor. mahal na binibini: tinanggap ko po at pinasasalamatan ang mahalagang handog ninyo sa akin, isang salin ng inyong matalinong nobelang tagumpay ng api . kulang ang lahat ng papuring kaya kong sabihin, upang tumbasan ang hiwagang sarap ng aklat na nabanggit. bukod sa talagang may kalugodlugod na ganda sa pagkakahanay ng mga salitang bihis ng kanyang mayayamang isipan, ay naghahandog pa sa damdamin ng ulirang buhay na gaya ng kay teban, aralan gaya ng kay titay at katarungang gaya ng kay mameng at kay leon. palibhasa'marami na ang mga nobelang tagalog; dahil sa mga mahahalaga rin naman ay maitutulad sa isang kuwintas na gintong sinasagisag ng bagong buhay.